Mačková

Mačková je prírodná rezervácia v správe štátnej ochrany prírody NAPANT. Nachádza sa v katastrálnom území obce Medzibrod v okrese Banská Bystrica v Banskobystrickom kraji. Územie bolo vyhlásené v roku 1993 na rozlohe 42,23 ha. Ochranné pásmo nebolo určené. Na území rezervácie platí 5. stupeň ochrany. Nachádza sa v ochrannom pásme Národného parku Nízke Tatry. Predmetom ochrany sú: Typické ukážky bukových a borovicových porastov na vápencovom podloží vrátane vývojových štádií stepného a lesostepného charakteru ako i fragmenty sutinových spoločenstiev. Synúzia podrastu sa vyznačuje bohatým výskytom chránených a vzácnych druhov rastlín. Územie je tvorené strmými svahmi s bralnatými partiami. Bralnaté pásmo prevažuje v južnej časti, tiahne sa nad dolinou v úzkom páse smerom na sever, v rozsahu nadmorských výšok 425 – 675 m n.m. Územie je orientované prevažne smerom na západ. Referencie Externé odkazy Mačková v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Mačková na českej Wikipédii.